**Վերապատրաստող կազմակերպություն**

ՀՀ կրթության, գիտության, մշակույթի և սպորտի նախարարություն

«Շիրակի Միքայել Նալբանդյանի անվան պետական համալսարան հիմնադրամ»

**Հետազոտական աշխատանք**

ԹԵՄԱ - ԱԶԳԱՅԻՆ ԱՐԺԵՔԱՅԻՆ ՀԱՄԱԿԱՐԳԻ ՁԵՎԱՎՈՐՈՒՄԸ ՀԱՅՈՑ ՊԱՏՄՈՒԹՅԱՆ ԴԱՍԵՐԻՆ

Հետազոտող ուսուցիչ – Վաղարշակ Գրիգորյան

Դպրոց - Գյումրու թիվ 37 ավագ դպրոց ՊՈԱԿ

Վերապատրաստող ուսուցիչ՝

 Պատմ․գիտությունների թեկնածու, դոցենտ – Արշավիր Գասպարյան

 **Գյումրի - 2022**

**Բովանդակություն**

Ներածություն ——————————————————————————— էջ 3

Ինչ ունեինք ———————————————————————————— էջ 4-6

Ինչ եղավ 2018 թվականից հետո ——————————————————— էջ 7-8

Լուծումներ ———————————————————————————— էջ 9-12

Ամփոփում ———————————————————————————— էջ 13

Օգտագործված գրականություն ——————————————————— էջ 14

**Ներածություն**

Հետազոտական աշխատանքում անդրադարձ ենք կատարել արդի շրջանում Հայոց պատմության դասերին աշակերտների մոտ ազգային արժեքային համակարգի ձևավորման կարևոր խնդրին:

Մեր օրերում խնդիրը շարունակում է խիստ կարևոր և արդիական մնալ: 2018թ. Հայաստանի Հանրապետությունում տեղի ուենցած ժողովրդավարական գործընթացները, ազգային ավանդություններին արհեստակորեն զուգակցվող միջազգայնացման կամ համաշխարհայնացմանը նպաստող օրակարգերի աստիճանական գործածությունը և վերջապես 2020թ. 44-օրյա պատերազմում մեր պետության պարտությունը առավել քան կարևոր է դարձնում այս խնդրի վերարժևորումը, բացերի և սխալների վերհանումը և ազգային արժեքային համակարգի նորովի մեկնաբանումը:

Դպրոցում ազգային արժեքային համակարգի դասավանդման առկա մարտահրավեները և հնարավոր լուծումները վեր հանելու նպատակով շեշտադրում ենք երեք կարևորագույն հարցերի.

**Ինչ ունեինք**

1991թ. անկախությունից հետո Հայաստանը որպես անկախ պետություն սկսեց ազգային պետության կառուցումը և կրթական համակարգում խորհրդային ուսումնառությամբ պատմությունը աստիճանաբար փոխարինվեց ազգային հենքի վրա հիմնված հայոց պատմության դասագրքային նյութով: Տասնամյակներով Հայոց պատմության դասագրքերի անընդհատ նորացումը, վերահրատարակման միջոցով մեր պատմության ուսումնասիրումը դառնում էր առավել ամբողջական և համապարփակ: Դպրոցական նյութով սահմանված մենք ուսումնասիրում էինք Հայկական լեռնաշխարհի սահմանների տեղագրությունը, հայկական տեղանունները և այլն.

Աշակերտները Հայոց պատմության առաջին թեմայից ծանոթանում են Հայկական լեռնաշխարհին` որպես հայի բնօրրան, Հայոց հայրենիք: Ուսումնասիրման ընթացքում աշակերտները պատկերացում էին կազմում սեփական ժողովրդի հազարամյա պատմության, պատմության այնպիսի արժեքի ինչպիսին տեղաբնիկությունն է: Հայոց պատմության ուսումնասիրման հաջորդ կարևոր սահմանումը աշակերտների մոտ ձևավորվում է ազգային միասնության և միասնական հայկական անկախ պետականություն ունենալու գաղափարը: Պատմության դասագրքերում հստակ նշված են պետականության կարևորությունը որպես ժողովրդի անվտանգության երաշխիք, ժողովրդի խաղաղ արարման առաջին նախապայման, հայ գործիչների սխալ և կորստաբեր քաղաքականությունը, դավաճանությունը, հայ քաղաքական գործիչների և ղեկավարների անմիաբանությունը տարբեր դարաշրջաններում: Աշակերտի մոտ ձևավորվում էր միասնականության, անկախ պետության, պետական ու ազգային շահի գաղափար: Այս ամենը սկսում է ամբողջացնել ազգային արժեքային համակարգի գաղափարը:

Հայոց պատմության դասագրքերում մանրամասն ներկայացվում է XX դարի մեծագույն արհավիրքը` Հայոց մեծ Եղեռնը կամ Հայոց ցեղասպանությունը, որին բախվեց հայ ժողովուրդը և որը շրջադարձային եղավ հայ ժողովրդի հետագա պատմության համար: Աշակերտները հստակորեն գիտակցում են պատմական անարդար և ապօրինի մոտեցումը, որը որդեգրվեց հայ ժողովրդի նկատմամբ հայկական կոտորածներից հետո: Այնուհանդերձ հայկական կոտորածները ոչ թե հուսալքություն այլ հիմնականում պահանջատիրություն են առաջացնում աշակերտների շրջանում: Ընդ որում պահանջատիրությունը մինչև 2018թ. բաժանվում էր երկու հիմնական հոսանքի.

1. աշակերտների մի մասը գտնում էին, որ ցեղասպանության միջազգային ճանաչումը և թուրքիայի նկատմամբ ճնշումը ի վերջո տալու էին իրենց արդյունքը
2. մյուս մասը համոզված էր, որ միայն Հայաստանի պարագայում է հնարավոր ստիպել թուրքիային ընդունել սեփական մեղքը

Ցեղասպանությունից հետո հարյուրամյականեր պետություն ունենալու բերկրանքից զուրկ հայ ժողովորդի 1918թ. մայիսի 28-ին պետություն ստեղծելու հանգամանքը և այդ թեմաների ուսումնասիրումը Հայոց պատմության դասերին աշակերտների շրջանում մեծ հետք և ազդեցություն է թողնում: Հատկապես հատկանշանական է հայկական բանակի հաղթանակների ամրագրումը բազմակի անգամ թվակազմով և հագեցվածությամբ առավել և նույն ցեղասպան նպատակներն ունեցող թուրքերի նկատմամբ:

Չնայած մոտ 2.5 տարվա գոյությանը Հայաստանի Առաջին Հանրապետության պատմության ուսումնասիրումը դպրոցում կարևոր է ազգային արժեհամակարգի ձևավորման տեսանկյունից, որի հիմքում դարձյալ ամրագրվում և կարևորվում է անկախ ու ամուր պետության, սեփական ուժերով հաղթանակներ կերտելու, Առաջին Հանրապետության հիմնադիր հայրերի, հերոս զինվորականների քայլերի արդյունավետության, հեռանկարային և կարևոր լինելու հանգամանքը:

Նորանկախ պետության անցած ճանապարհը ուներ առավելություններ և դժվարություններ: Ցանկացած աշակերտ այս կամ այն չափով առնչվում էր Արցախի հետ և մեր պատմության նորագույն շրջանում ուսումնասիրում Հայաստանի նորանկախ հանրապետության կերտման տասնմայակները մինչև արդի շրջան:

Նորանկախ Հայասատանի Հանրապետության պատմության ուսումնասիրումը նույնպես ծանր, բայց միևնույն ժամանակ ոգևորիչ է: 1980-ականների վերջերին սկսվեց Ղարաբաղյան շարժումը, որը հայ ժողովրդի համար պատմական անարդարությունը խաղաղ կերպով վերացնելու հերթական փորձն էր: Շուտով հայ ժողովուրդը բախվեց երկու լրջագույն մարտահրավերի` Սպիտակի 1988թ, երկրաշարժ և ադրբեջանի կողմից հրահրված ցեղասպան պատերազմ: Հայաստանում անկախության գործընթացի ծավալմանը զուգահեռ թափ հավաքեց և հաղթանակով պսակվեց հայ ժողովրդի կողմից Արցախի համար մղվող ազատագրական պատերազմը 1991-1994թթ.:

Սակայն խնդրի վերջնական լուծման առկախումը, հայկական կողմի զիջողականությունն ու դանդաղկոտությունը առաջացրեցին լուրջ դժվարություններ: 10-մյակներ շարունակ Արցախի խնդրում առկա անորոշությունը, սահմանների փակ լինելը, Հայաստանի իշխանությունների վարած ներքին ու արտաքին քաղաքականությունը, բնակչության հետ «չխոսելը» նպաստեցին գործող համակարգի ճահճացմանը և դժգոհության աճին: 1991-ից հարյուր հազարավոր մարդիկ անվերադարձ լքեցին իրենց հայրենիքը: Յուրքանչյուր տարի մոտ 200 000 ՀՀ քաղաքացի մեկնում էր արտագնա ժամանակավոր աշխատանքի` կոտրելով հայկական ընտանիքների փաստացի միասնականությունը: 2016թ. տեղի ունեցած Ապրիլյան քառօրյա պատերազմը և այդ պատերազմի մասին Հայոց պատմության նորագույն շրջանի դասագրքերում ներկայացումը նույնպես ազգային արժեհամակարգ ձևավորող գործոններից, ազդակներից մեկն էր:

**Ինչ եղավ 2018 թվականից հետո**

2018թ. գարնանը Հայաստանում տեղի ունեցան ժողովրդավարակն գործընթացներ, որոնք հանգեցրեցին երկրում իշխանափոխության: Իշխանափոխության և նախորդող բողոքի ակցիաներին, որոնք ուղղված էին Հայաստանի իշխանության դեմ մեծ ոգևորություն էր տիրում: Շատ մտավորականներ և գործիչներ խոսում էին Հայկական Ոչ բռնի թավշյա հեղափոխության առավելությունների և ընդհանուր առմամբ հայ հասարակության ազգային ու գաղափարական զարթոնքի մասին: Հեղափոխական շրջանում մեծ ազդեցություն և տարածում գտավ էյֆորիկ ֆոնը, որը տիրող համատարած ոգևորության պայմաններում դեռ ցույց չէր տալիս իր թերությունները:

Հանրակրթական ուսումնական հաստատությունների բոլոր օղակների մեծ մասը` ուսուցիչներից մինչև աշակերտներ, դասախոսներ ու ուսանողներ ակտիվ մասնակցություն ունեցան այս գործընթացներում: Թվում էր, թե համազգային զարթոնքն այլևս իրականություն է: Հեղափոխությունը ողջունելու կամ նրա ակտիվ մասնակիցը լինելու հանգամանքը նպաստում էր սեփական երկրում ստեղծագործելու ցանկության բարձրացմանը, ազգային արժեքների նորովի ու դրական լույսի ներքո ընկալմանը: Մարդկանց աչքերում հեղափոխությունը ընկալվում էր, որպես «հին, ճահճացած, չգործող» համակարգից ազատում:

Սակայն ժամանակի ընթացքում հեղափոխության պարագլուխները գալով իշխանության ցույց տվեցին իրենց կառավարական և քաղաքական բոբիկությունը: Հայաստանը չունեցավ թռիչքաձև տնտեսական զարգացում, հեղափոխական ամենակարևոր դրույթներն ու կարգախոսները աստիճանաբար դարձան երկրորդային նշանակության և Հայաստանի նոր իշխանությունների կողմից սկսեցին օգտագործվել, որպես պոպուլիստական գործիքներ:

Լուրջ հարված ստացավ ազգային արժեհամակարգը: Իշխանափոխությունից անմիջապես հետո թիրախավորվեց Հայ Առաքելական եկեղեցին: Ուղիղ եթերում Հայաստանի քաղաքացիները տեսնում էին հայ իրականության մեջ նախադեպը չունեցող ահաբեկչական գործողություն եկեղեցու նկատմամբ: Տեղի էր ունենում եվրոպական արժեհամակարգի քողարկված և որոշ դեպքերում բացահայտ ցուցադրում հասարակության մեջ: Հայոց պահանջատիրության ընդհանուր Հայկական հարցը մղվեց երկրորդ պլան: Փոխարենը հեղափոխական գործընթացներից 1 տարի անց Հայաստանի նոր իշխանությունները որոշեցին մեծ շուքով նշել «ՀՀ քաղաքացու օրը»:

Առաջին անգամ նորանկախ Հայաստանի պատմության մեջ մեր երկրի ղեկավարը դրականորեն էր արտահայտվում թշնամի երկրի ղեկավարի նկատմամբ: Տարածվում էր պացիֆիստական քաղաքականություն: Տեղի ունեցավ առճակատում Ռուսաստանի դաշնության հետ:

2020թ. սեպտեմբերի 27-ին Արցախում սկսվեցին լայնամասշտաբ ռազմական գործողություններ` Հայաստանի և Ադրբեջանի միջև: 44 օր տևած տարօրինակ և շատ չբացահայտված, անբացատրելի երևույթներով հանդեր ավարտվեց Հայաստանի ամոթալի պարտությամբ և հսկայական տարածքների կորուստով: Հայաստանի ղեկավարը ստորագրեց անձնատվության պայմանագիր և թշնամի պետության ղեկավարի մակարդակով սկսեց ենթարկվել ցուցադրական ծաղանքների և նվաստացումների: Ազգային արժեհամակարգը այս ամենի արդյունքում լուրջ հարվածներ ստացավ: Ցավալին նաև կայանում է նրանում, որ Հայաստանի իշխանությունների կողմից վարվում է թշնամի երկու պետությունների` թուրքիայի և ադրբեջանի հետ հաշտեցման, բարիդրացիության և ամեն տեսակի նվաստացուցիչ զիջումներ անելու քաղաքականություն:

**Ինչ անենք հիմա**

Մեր օրերում դպրոցներում հայ արժեքային համակարգի ձևավորումը Հայոց պատմության դասերին բախվել է լրջագույն խնդիրների և բարդությունների: Շատ բարդ և դժվար է դպրոցական առկա նյութի ուսուցմանման հենքի վրա ազգային արժեհամակարգի ձևավորում իրականացնել մեր օրերում ունենալով պետական իշխանության կողմից տրամագծորեն հակառակ դիրքորոշում: Ազգային արժեհամակարգի ձևավորման արդի մարտահրավերները փորձել ենք ներկայացնել Հայոց պատմության դասագրքերում առկա նյութի ընդհանուր բնույթի հետ, որպես հակասությունների շարք:

**Ցեղասպանություն**

թուրքիան ներկայացվում է որպես թշնամի, ցեղասպանություն գործած պետության իրավահաջորդ, որը մերժում է իր անցյալը և չի ընդունում իր մեղավորությունը այդ հարցում: Մինչև հիմա թուրքիան շարունակում է առաջ տանել իր պանթյուրքիստական երազանքի հայի համար կործանարար թեզը:

ՀՀ ներկա իշխանությունները ծայրահեղ քիչ են շոշափում ցեղասպանության և նրա թուրքիայի կողմից ճանաչման պահանջատիրության գաղափարը: Հայաստանի իշխանությունները գաղտնի բանակցություններ են փորձում վարել թուրքիայի հետ:

**Եկեղեցին**

Հայոց եկեղեցու պատմությունը հանրակրթական դպրոցում ուսումնասիրվում է որպես առանձին առարկա: Հայոց պատմության դասագրքերում ներկայացված է եկեղեցու համահավաք դերն ու ունեցած նշանակությունը մեր պատմության քրիստոնեական շրջանում: Կարևորվում է պետության անկախության շրջանում եկեղեցու միավորիչ և պետությանը աջակից լինելու դերը: Անկախության բացակայության ընթացքում նրա առաջնորդությունը և խաղացած ազգապահպան դերը ժողովրդի կյանքում:

ՀՀ բարձրագույն ղեկավարությունում ընդգրկված են բացահայտ աղանդավորական հոսանքների ներկայացուցիչները: Հայոց եկեղեցին պարբերաբար ենթարկվում է քարոզչական և տեղեկատվական հարձակումների: Նոր ուսումնական ծրագրերով նախատեսված է դպրոցից վերացնել Հայոց եկեղեցու պատմություն առարկան:

**Արցախ**

Հայոց պատմության դասագրքերում Արցախը մշտապես ներկայացված է որպես Հայասատանի պատմականորեն անբաժան մաս և անվտանգության երաշխիք: Արցախի պայքարը ազատության և արդարության համար, ազատագրական պատերազմի հաջողությունները, Արցախում հայի ազատ ապրելու իրավունքի ամրագրման կարևորությունը:

Արցախյան 44 օրյա պատերազմից հետո պետական մակարդակով տարվում է զիջողականության քաղաքականություն: Պատերազմում պարտությունը, հասարակությունում տասնամյակներով կեղծ թեզերի ու բամբասանքների տարածումը շղթայական եղանակով բերեց այն բանին, որ ազատատենչ Արցախի գոյությունը հիմա կախված է տարածաշրջանում տեղակայված միջազգային խախաղապահ, ժամանակավոր առաքելությունից:

**Հասարակություն**

Հայը Հայոց պատմության դասագրքերում հազարամյակներով իրավամաբ ներկայացվել է, որպես «քարից հաց քամող», խելացի և տաղանդաշատ ժողովուրդ: Այս հանգամանքը ապացուցվել է համաշխարհային հայտնություն ստացած շատ հայ գորիչներ ունենալու հանգամանքով: Միանշանակ է, որ ուսումնասիրելով Հայոց պատմությունը հայ աշակերտին համակում էր բնականորեն հիմնավոր ստեղծագործական, աշխատասիրության զգացում, որը նրան ուղեկցում էր ամբողջ կյանքում:

Հիմա մեր հասարակության մեջ արհեստականորեն արմատավորվում է տգիտությունը, լայնորեն տարածվում է սուտը, սեփական ուժերի վրա անվստաության և ուրիշից օգնության սպասող հայի կերպարը: Դավաճանի կերպարը: Մեզանից խուճապահար փախչող թշնամու մեզանից հզոր, ուժեղ և ամենակարևորը` ճիշտ լինելու հիմնազուրկ և կեղծ թեզը:

**Աշխարհում մենք**

Անկախությունից հետո անցնող 30 տարիների ընթացքում միջազգային մակարդակում Հայաստանը հետևողականորեն առաջ էր տանում Հայոց ցեղասպանությա ճանաչման համահայկական պահանջը: Ակտիվորեն աշխատանքներ էին տարվում Արցախի անկախության ճանաչման ուղղությամբ: Մեր թշնամի երկու հարևան պետությունների հետ մենք խոսում էին հավասարի դիրքերից: Նույնիսկ միջազգային գործընթացում ինչպիսին «Ֆուտբոլային դիվանագիտությունն» էր, որը առաջ քաշվեց 2008թ. ՀՀ նախագահ Սերժ Սարգսյանի կողմից, հայկական դիվանագիտությունը մնաց իր բարձրության վրա` աշխարհին ցույց տալով թուրքիայի հետադիմական և իր անցյալի հետ անհաշտ լինելը: Դասագրքերում ներկայացված էր մեր դիվանագիտության ակտիվությունն ու միջազգային մակարդակում բավականին ակտիվ գործակցությունը[[1]](#footnote-1):

Մեր օրերում կարելի է արձանագրել ոչ թե դիվանագիտություն չունենալը, այլ դրա բացակայությունը: Միջազգային մակարդակում մենք չենք պաշտպանում մեր շահերն ու իրավունքները: Մենք չճանաչեցինք Արցախի անկախությունը նույնիսկ պատերազմի օրերին: Մեր պետության ղեկավարությունը թուրք-ադրբեջանական տանդեմի պատերազմական հանցագործությունների, ցեղասպան ու ահաբեկման քաղաքականության, հակամարդկային արարքների, միջազգային կոնվենցիաների խաղտման ճչացող փաստերի նկատմամբ որդեգրել է ոչ միայն լուռ դիտողի այլ նաև այդ ամենով հանդերձ նրանց հետ հաշտեցմանը պատրաստ սուբյեկտի դեր:

**Ամփոփում**

Փորձելով ամփոփել վերոնշյալ հետազոտական աշխատանքը կարող ենք նշել, որ անհրաժեշտ է առավել համապարփակ և լուրջ հետազոտություն իրականացնել թեմայում մատնանշված խնդիրներին, մեզ սպառնացող մարտահրավերներին ուսումնասիրության և լուծումներ առաջադրելու ուղղությամբ:

Պետք է ուսումնասիրել առաջին հերթին ինչպես կարող էր հազարամյա արմատներ ու պատմություն ունեցող մի ժողովուրդ այսքան հետադիմել:

Միանշանակ է, որ Հայաստանը բախվել է լրջագույն մարտահրավերների և այս ամենի պարագայում ծայրահեղ դժվարացել է ազգային արժեքային համակարգի ձևավորում իրականացնել Հայոց պատմության դասերին:

Միևնույն ժամանակ պետք է հասկանալ, որ ցանկացած թեկուզ կործանարար սխալ և ձախողում իրենից ներկայացնում է փորձ, որի ընկալումը թույլ կտա մեզ ապրել և կրթությունը կազմակերպել առավել արդյունավետ: Վերջին գործընթացները, դրանց ծայրահեղ վատ հետևանքներն ուսումնասիրելով, համաբերելով, համեմատելով և հետևություններ անելով հնարավոր կլինի իրապես դաստիարակել Ազգային արժեքային համակարգ:

Հարց կարող է առաջանալ.

2018-ի հեղափոխությունը, ձախողումներն երկրի ներսում ու պարտությունը պատերազմում մի թե դրական կարող են համարվել այդ դեպքում:

Պատասխանը միանշանակ է. Ոչ

1991թ. մենք ունեինք ժամանակ ավելի հզոր պետություն կառուցելու, ազգային արժեքային համակարգի ձևավորմանը էլ ավելի մեծ կարևորություն տալու, պատերազմում հաղթելու և մեծ հաշվով խուսափելու մեր օրերի դաժան իրականությունից:

Մենք հիմա ապրում ենք մեր իրականությունում և հուսալքությունն ու դժվարություններին չդիմադրելը առաջին հերթին մարդ արարածի համար հակաբնական է:

Դասերին վերջին իրադարձությունների մասին խոսելուց չպետք է խուսափել: Պետք է պարբերաբար ու լրացուցիչ խոսել մտքեր փոխանակել ու համեմատություններ անցնել տարբեր դարաշրջանների հետ: Հայոց պատմության ուսումնասիրումը մեզ որպես ասվածի ապացույց մատնանշում է մեր պատմության էլ ավելի դաժան և անուսալի թվացող շրջափուլերը, որոնց դիմակայելու ուժ իր մեջ վերջիվերջո գտել է հայ ժողովուրդը: Հենց սա էլ պետք է ծառայի առաջին նախադեպը ազգային արժեքային համակարգը Հայոց պատմության դասին աշակերտների մոտ ձևավորելու գործում: Աշակերտը պետք է ընկալի ազգային արժեհամակարգի կարևորությունը իր, իր ընտանիքի և սեփական պետության անվտանգության ապահովման տեսանկյունից: Ազգային արժեհամակարգը ինչպես եղել է այնպես էլ պետք է շարունակի մնալ հայի համար որպես գերագույն արժեք:

**Օգտագործված գրականության ցանկ**

Աշիկյան Արմենուհի, Ազգային և համամարդկային արժեքների հարաբերակցությունը նոր սերնդի դաստիարակության գործում, <http://www.ysu.am/files/18-1549440667-.pdf>

Դավիթ Սաֆարյան, Ֆուտբոլոային դիվանագիտության արձագանքները թուրքական մամուլում, http://ysu.am/files/04D\_Safaryan.pdf

1. Դավիթ Սաֆարյան, Ֆուտբոլոային դիվանագիտության արձագանքները թուրքական մամուլում, http://ysu.am/files/04D\_Safaryan.pdf [↑](#footnote-ref-1)